Janet Richard u Luke Farrugia huma l-Aħjar Atleti tal-2020 J anet Richard u Luke Farrugia rebħu l-premju ewlieni mogħti minn Athletics Malta għall-aqwa atleti fl-2020, filwaqt Jordan Gusman u Benjamin Micallef ingħataw rikonoxximent speċjali għall-prestazzjonijiet eċċellenti fl-isport matul is-sena. F'ċerimonja li saret fi tmiem il-ġimgħa fil-Lukanda Cavalieri f'San Ġiljan, l-assoċjazzjoni nazzjonali ppremjat numru ta' atleti fil-kategoriji rispettivi. Għal Richard u Farrugia, l-2020 kienet sena memorabbli bit-twaqqif ta' rekords nazzjonali ġodda. Il-kisba tal-atleta femminili kienet impres­sjonanti mhux biss għall-fatt li waqqfet rekord ġdid b'ħin ta' 54.06s fl-400m fil-Kampjonati Nazzjonali, iżda għaliex dan kien ifisser li tejbet rekord li kien ilu mwaqqaf 19-il sena minn Tanya Blake. Min-naħa tiegħu, Luke Farrugia, li rebaħ l-Atleta Maskili tas-Sena, mhux biss tejjeb ir-rekord fid-diskus, iżda b'51.92 tejjeb ir-rekord bi kważi żewġ metri. Dawn ir-riżultati huma aktar ta' min japprezzahom meta jkun ikkunsidrat il-fatt li saru fis-Sajf wara xhur fejn it-trakka tal-atletika u gyms kienu magħluqa minħabba r-restrizzjonijiet tal-Covid-19. Is-Segretarju Parlamentari għall- Isport, Rikreazzjoni u l-Għaqdiet Volontarji, Clifton Grima, filwaqt li rringrazzja lil Athletics Malta tax- xogħol siewi u ħabrieki li twettaq, saħaq kif il-gvern qed jinvesti f'numru ta' faċilitajiet state-of-the-art li ser ikunu hemmhekk għall-użu tal-atleti. Huwa kompla jgħid li minkejja l-isfidi li ġabet magħha l-2020, il-Gvern permezz ta' SportMalta għad­da 'l fuq minn €2 miljuni f'assistenza lill-assoċjazzjonijiet sportivi. Apparti dan se jsir investiment addizzjonali li jammonta għas-somma ta' €6 miljuni għall-atleti. L-Onorevoli Grima kompla jgħid li din is-somma se tagħti importanza u rwol ċentrali lill-atleta u lill-individwu li se tassigura coaching tal-ogħla livell, li verament b'modi innovattivi ikun qed jintlaħaq l-iżvilupp sħiħ tal-atleta. Dan kollu se jkun qed isir f'ottika, viżjoni lejn il-preparamenti meħtieġa għal meta fis-sena 2023 nospitaw il-logħob tal-pajjiżi ż-żgħar f'pajjiżna. F'diskors tal-okkażjoni, il-president ta' Athletics Malta, Andy Grech, tkellem dwar ir-riżultati miksuba mill-assoċjazzjoni matul is-sena li għaddiet kif ukoll dwar il-viżjoni għax-xhur u s-snin li ġejjin. Huwa rrimarka kif fix-xhur li għaddew saru passi kbar 'il quddiem b' rebranding tal-assoċjazzjoni, pre­żenza akbar fil-media, kits ġodda u tisħiħ tar-relazzjonijiet internazzjo­nali. Is-Sur Grech tkellem ukoll dwar l-istandards professjonali li qed timmira għalihom l-assoċjazzjoni. B'referenza għat-trasformazzjoni tat-trakka tal-Marsa fi stadium ta' li-vell internazzjonali, huwa sostna li "proġett bħal dan mhux biss se jservi biss biex il-Logħob tal-Pajjiżi ż- Żgħar ikunu avveniment memorabbli iżda se jħalli frott għal numru ta' snin li hija l-ħolma ta' kull atleta ta' pajjiżna". Lista tar-rebbieħa kollha: IRĠIEL Benjamin Micallef